Prinsdal skole

**§12-4– AKTIVITETSPLIKTEN**

Aktivitetsplikten, som er delt inn i flere delplikter, følger av Opplæringsloven § 9A-4.

* Plikten til å følge med
* Plikten til å gripe inn
* Plikten til å varsle rektor
* Plikten til å undersøke
* Plikten til å sette inn tiltak

Aktivitetsplikten gjelder alle som arbeider på skolen. Skolen har utarbeidet en intern rutine for håndtering av krenkelser og mobbing, som alle ansatte skal være kjent med og følge. Det er skolens ledelse som er ansvarlig for at delpliktene følges i tråd med lov og rutinebeskrivelser. De som arbeider på skolen skal ha kompetanse til å gjenkjenne tegn på at en elev ikke har et trygt og godt skolemiljø, være årvåkne og aktivt observerende, samt kunne handle i tråd med Aktivitetsplikten.

Prinsdal skole følger standardiserte prosedyrer for gjennomføring og dokumentasjonskrav. En forenklet framstilling av skolens arbeid i henhold til Aktivitetsplikten, kan belyses i følgende *flytskjema*

1.En som arbeider ved skolen får kunnskap eller mistanke om at en elev utsettes for krenkende atferd

2.Plikt til å gripe inn. Saken løser seg. Kort notat skrives. Sendes nærmeste leder med kopi til rektor.

2.Plikt til å gripe inn. Sak ikke løst der og da, videre arbeid kreves

3.Plikt til å varsle rektor. Den som har mistanke eller informasjon varsler så snart som mulig rektor ved å fylle ut varslingsskjema elektronisk eller manuelt. Varslet lagres automatisk i elevmappen.

4.Plikt til å undersøke. Undersøke/kartlegge/avdekke om det er brudd på elevens rett til et trygt og godt psykososialt miljø. Det skal foretas en konkret vurdering om videre undersøkelse og iverksetting av tiltak er påkrevet innen tre dager fra mottatt varsel.

Dersom det vurderes at elevens behov kan ivaretas innen rådende rammer, skrives et vurderingsnotat som loggføres i elevmappen.

5.Plikt til å iverksette tiltak. Det utarbeides en skriftlig Aktivitetsplan. Eleven skal få uttale seg om tiltakene. Planen arkiveres i elevmappen og sendes foresatte.

Tiltakene evalueres med elev og foresatte

Aktivitetsplanen avsluttes. Elevens rett til et trygt og godt skolemiljø er oppfylt.